VIA en Herman Lensing vier Kersfees met spesiale feestydbonanza - My Matzikama | My Matzikama
VIA en Herman Lensing vier Kersfees met spesiale feestydbonanza
Die Afrikaanse leefstylkanaal VIA (DStv-kanaal 147) lui vanjaar die feestyd in met Herman se fees, ’n spesiale Kersbonanza. In dié uurlange kosprogram, wat van 23 November 2017 op VIA te sien sal wees, nooi SARIE se kosredakteur, Herman Lensing, DStv-kykers sy kombuis binne en deel resepte vir ’n spanningslose Kersdag. Hier is ook dekor-idees vir ’n feestafel waar – in sy eie woorde – “nostalgie en styl gemaklik saamsit”.
“Daar’s iets aan ’n Kersonthaal wat mense verskriklik gespanne maak,” sê Herman. “Ek dink dis die baie gaste wat opdaag vir ’n feesmaal.” Om dié rede is Herman se fees propvol kos-idees – soos heerlike “eenpotwonders” wat skottelgoed verminder en ’n “yskoue Kersspyskaart” wat ’n dag of twee voor die tyd gemaak kan word – wat kykers sal help die feestyd met moed (en sonder spanning) aan te pak.
“Kersfees is ’n ongelooflike geleentheid,” vertel Herman. “Dis een van daardie dae wat mense bymekaarbring. Dis daardie tyd van die jaar waar jy kans kry om so veel te eet as wat jy wil, jou mooiste tafel te dek en die mense te nooi vir wie jy die liefste is. En natuurlik: geskenke.”
Al die resepte sal op SARIE se webblad beskikbaar wees. Herman se fees word met trots deur Checkers geborg.
Maandag, 27 November om 21:30
Vrydag, 1 Desember om 19:00
Dinsdag, 5 Desember om 18:30
Sondag, 10 Desember om 16:30
Saterdag, 9 Desember om 17:00
Donderdag, 21 Desember om 18:30
Vandag word Wêreldtraumadag regoor die wêreld herdenk. Die dag fokus op die kritieke rol van doeltreffende hospitaal-traumasorg tydens die...
Brandsalf help vir meer as net brandwonde
Brandsalf, ook bekend as ’n ware Suid-Afrikaanse boereraat-salf, is al vir dekades die nommer een inflammatoriese salf in Suid-Afrika....
Kies die regte blosser vir die somermaande
‘n Somervel vra vir warmer kleurskakerings en die maklikste manier om self daai soel vakansiegelaat te skep, is deur...
9 wenke vir ’n groener huis
1. Begin met die basiese dinge Isolering is die goedkoopste manier om jou blyplek se temperatuur – en elektrisiteitrekening...
High Density Plantings, the future for Stellar Winery and the wine industryLaerskool Vredendal se skenking aan Matzikama DBV